title: Odluka Komisije оd 14. srpnja 2017. o članovima savjetodavne skupine za prehrambeni lanac i zdravlje životinja i biljaka osnovane Odlukom 2004/613/EZ

text:
               15.7.2017

               HR

               Službeni list Europske unije

               C 230/25

         ODLUKA KOMISIJE
   оd 14. srpnja 2017.
   o članovima savjetodavne skupine za prehrambeni lanac i zdravlje životinja i biljaka osnovane Odlukom 2004/613/EZ
   (2017/C 230/05)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Komisije 2004/613/EZ od 6. kolovoza 2004. o osnivanju savjetodavne skupine za prehrambeni lanac i zdravlje životinja i biljaka (1), a posebno njezin članak 3.
   budući da:

               (1)

               Odlukom 2004/613/EZ, s učinkom od 25. kolovoza 2004., osnovana je savjetodavna skupina za prehrambeni lanac i zdravlje životinja i biljaka. Komisija se savjetuje s tom skupinom u vezi sa svojim programom rada u području sigurnosti hrane i hrane za životinje, označivanja i prezentiranja hrane i hrane za životinje, prehrane ljudi u odnosu na zakonodavstvo o hrani, zdravlja i dobrobiti životinja te zdravlja biljaka, kao i u vezi s bilo kojom mjerom koju ona u tim područjima treba provesti ili predložiti.

               (2)

               U skladu s člankom 3. stavkom 3. Odluke 2004/613/EZ, Komisija odabire europska predstavnička tijela koja najbolje ispunjavaju kriterije iz članka 3. stavka 1. te Odluke i koja su se odazvala na poziv za podnošenje prijava.

               (3)

               Komisija je prvotno odabrala 36 članova savjetodavne skupine. Popis prvotnih članova objavljen je 2005. u Službenom listu Europske unije
                   (2).

               (4)

               Broj članova savjetodavne skupine povećan je Odlukom 2011/242/EU (3).

               (5)

               Komisija je sada pregledala sastav savjetodavne skupine, posebno kako bi se uzeli u obzir zahtjevi utvrđeni revidiranim horizontalnim pravilima za stručne skupine Komisije (4). Nakon objave poziva za podnošenje prijava odabrano je 45 članova.

               (6)

               Svi članovi savjetodavne skupine imaju jednak status.

         ODLUČILA JE:
   Članak 1.
   Komisija kao članove savjetodavne skupine za prehrambeni lanac i zdravlje životinja i biljaka imenuje tijela dionika navedena u Prilogu.
   Članak 2.
   Imenovanje
   Članovi se imenuju na razdoblje od 5 godina. Njihov se mandat može produljiti.
   Članak 3.
   Stavljanje izvan snage
   Odluka 2011/242/EU stavlja se izvan snage.
   Članak 4.
   Primjenjivost
   Ova Odluka se primjenjuje od dana donošenja.

      Sastavljeno u Bruxellesu 14. srpnja 2017.

            Za Komisiju

         Vytenis ANDRIUKAITIS

            Član Komisije

      (1)  SL L 275, 25.8.2004., str. 17.

      (2)  SL C 97, 21.4.2005., str. 2.

      (3)  SL L 101, 15.4.2011., str. 126.

      (4)  Odluka Komisije C(2016) 3301.

      PRILOG

                  AESGP

                  Association of the European Self-Medication Industry

                  AIPCE-CEP

                  European Fish Processors & Traders Association

                  AVEC

                  Association de l’Aviculture, de l’Industrie et du Commerce de Volailles dans les Pays de l’Union Européenne

                  BEUC

                  Bureau Européen des Unions de Consommateurs

                  CEFIC

                  European Chemical Industry Council (Europsko vijeće kemijske industrije)

                  CELCAA

                  European Liaison Committee for Agriculture and agri-food trade

                  CLITRAVI

                  Centre de liaison des industries transformatrices de viande de l’UE

                  COCERAL

                  Comité du commerce des céréales, aliments du bétail, oléagineux, huile d’olive, huiles et graisses et agrofournitures de l’UE

                  COGECA

                  European agri-cooperatives (Udruga nacionalnih federacija poljoprivrednih zadruga)

                  COPA

                  European farmers

                  ECPA

                  European Crop Protection Association (Europska udruga za zaštitu usjeva)

                  ECSLA

                  European Cold Storage and Logistics Association

                  EFFAT

                  European Federation of Food, Agriculture and Tourism Trade Unions (Europska federacija sindikata prehrambene industrije, poljoprivrede i turizma)

                  EFPRA

                  European Fat Processors & Renderers Association

                  EHPM

                  European Federation of Associations of Health Product Manufacturers

                  ELO

                  European Landowners’ Organization asbl

                  ENA

                  European Nurserystock Association

                  EOCC

                  European Organic Certifiers Council

                  EPBA

                  European Professional Beekeepers Association

                  EU specialty food ingredients

                  Federation of European Specialty Food Ingredients Industries (prijašnji naziv ELC)

                  EUROCOMMERCE

                  EuroCommerce

                  EUROCOOP

                  European Community of Consumer Co-operatives

                  EUROGROUP FOR ANIMALS

                  Eurogroup for Animals

                  FACE

                  Federation of Associations for Hunting & Conservation of the EU

                  FEAP

                  Federation of European Aquaculture Producers

                  FEDIAF

                  Fédération européenne des industries des aliments pour animaux familiers

                  FEFAC

                  Fédération Européenne des Fabricants d’Aliments Composés

                  FEFANA

                  EU Association of Specialty Feed Ingredients and their Mixtures

                  FESASS

                  Fédération Européenne pour la Santé Animale et la Sécurité Sanitaire

                  FoEE

                  Friends of the Earth Europe

                  FoodDrinkEurope

                  FoodDrinkEurope

                  FOODSERVICE EUROPE

                  FoodServiceEurope

                  FRESHFEL

                  Freshfel Europe - the forum for the European fresh fruits and vegetables chain

                  FVE

                  Federation of Veterinarians of Europe

                  HOTREC

                  HOTREC, Hotels, Restaurants & Cafés in Europe

                  IFAH-EUROPE

                  International Federation for Animal Health-Europe AISBL

                  IFOAM EU GROUP

                  International Federation of Organic Agriculture Movements EU Regional Group

                  Independent Retail Europe

                  Independent Retail Europe (prijašnji naziv UGAL) - Union of Groups of Independent Retailers of Europe

                  IPIFF

                  International Platform of Insects for Food & Feed Association

                  PAN EUROPE

                  Pesticide Action Network Europe

                  PFP

                  Primary Food Processors

                  SLOW FOOD

                  Slow Food (NA)

                  SNE

                  Specialised Nutrition Europe

                  UEAPME

                  Union européenne de l’Artisanat et des petites et moyennes entreprises, aisbl

                  UECBV

                  Union Européenne du Commerce du Bétail et de la Viande


title: 2014/831/EU: Odluka Vijeća od 7. studenoga 2014. o utvrđivanju stajališta koje treba donijeti u ime Europske unije u relevantnim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ UN-a br. 4, 6, 11, 13, 13-H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121 i 128, novim Globalnim tehničkim pravilnikom UN-a o gumama te izmjenom Zajedničke rezolucije br. 1

text:
               27.11.2014

               HR

               Službeni list Europske unije

               L 341/11

         ODLUKA VIJEĆA
   od 7. studenoga 2014.
   o utvrđivanju stajališta koje treba donijeti u ime Europske unije u relevantnim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ UN-a br. 4, 6, 11, 13, 13-H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121 i 128, novim Globalnim tehničkim pravilnikom UN-a o gumama te izmjenom Zajedničke rezolucije br. 1

      (2014/831/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114., u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Unija je u skladu s Odlukom Vijeća 97/836/EZ (1) pristupila Sporazumu Gospodarske komisije Ujedinjenih naroda za Europu (UNECE) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”).

               (2)

               Unija je u skladu s Odlukom Vijeća 2000/125/EZ (2) pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”).

               (3)

               Direktivom 2007/46/EZ Europskog parlamenta i Vijeća (3) zamijenjeni su sustavi homologacije država članica postupkom homologacije Unije te je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su se direktivom pravilnici UN-a uvrstili u sustav homologacije tipa EU-a, kao zahtjevi za homologaciju tipa ili kao alternative zakonodavstvu Unije. Od donošenja te direktive pravilnici UN-a sve više zamjenjuju zakonodavstvo Unije u okviru homologacije tipa EU-a.

               (4)

               U svjetlu iskustva i tehničkih napredaka potrebno je prilagoditi zahtjeve koji se odnose na određene elemente ili značajke obuhvaćene pravilnicima UN-a br. 4, 6, 11, 13, 13-H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121 i 128.

               (5)

               Radi usklađivanja relevantnih odredbi o sigurnosti za homologaciju tipa motornih vozila trebalo bi donijeti novi Globalni tehnički pravilnik UN-a o gumama. Također je potrebno donijeti izmjenu Zajedničke rezolucije br. 1 zbog prilagodbe tehničkom napretku.

               (6)

               Stoga je potrebno utvrditi stajalište koje treba donijeti u ime Unije u Upravnom odboru Revidiranog sporazuma iz 1958. te u Izvršnom odboru Usporednog sporazuma u pogledu donošenja tih akata UN-a,

         DONIJELO JE OVU ODLUKU:
   Članak 1.
   Stajalište koje treba donijeti u ime Europske unije u Upravnom odboru Revidiranog sporazuma iz 1958. te u Izvršnom odboru Usporednog sporazuma od 11. do 14. studenoga 2014. jest da se glasuje za akte UN-a navedene u Prilogu ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 7. studenoga 2014.

            Za Vijeće

            Predsjednik

         P. C. PADOAN

      (1)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”) (SL L 346, 17.12.1997., str. 78.).

      (2)  Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

      (3)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

      PRILOG

                  Prijedlog Dodatka 18. Pravilniku br. 4 (svjetla stražnje registarske pločice)

                  ECE/TRANS/WP.29/2014/54

                  Prijedlog Dodatka 26. nizu izmjena 01 Pravilnika br. 6 (pokazivači smjera)

                  ECE/TRANS/WP.29/2014/55

                  Prijedlog niza izmjena 04 Pravilnika br. 11 (brave i šarke vrata)

                  ECE/TRANS/WP.29/2014/71

                  Prijedlog Dodatka 12. nizu izmjena 11 Pravilnika br. 13 (kočni sustavi teških vozila)

                  ECE/TRANS/WP.29/2014/45/Rev.1

                  Prijedlog Dodatka 16. Pravilniku br. 13-H (kočnice vozila M1 i N1)

                  ECE/TRANS/WP.29/2014/46/Rev.1

                  Prijedlog Dodatka 7. nizu izmjena 04 Pravilnika br. 19 (prednja svjetla za maglu)

                  ECE/TRANS/WP.29/2013/75/Rev.1

                  Prijedlog Dodatka 1.. nizu izmjena 04 Pravilnika br. 25 (nasloni za glavu)

                  ECE/TRANS/WP.29/2014/72

                  Prijedlog niza izmjena 03 Pravilnika br. 34 (sprječavanje rizika od požara)

                  ECE/TRANS/WP.29/2014/65
                  WP.29-164-06

                  Prijedlog Dodatka 43. nizu izmjena 03 Pravilnika br. 37 (žarulje sa žarnom niti)

                  ECE/TRANS/WP.29/2014/56

                  Prijedlog Dodatka 3. nizu izmjena 01 Pravilnika br. 43 (sigurnosna stakla)

                  ECE/TRANS/WP.29/2014/66

                  Prijedlog Dodatka 3. nizu izmjena 01 Pravilnika br. 43 (sigurnosna stakla)

                  ECE/TRANS/WP.29/2014/67

                  Prijedlog Dodatka 9. nizu izmjena 04 Pravilnika br. 44 (sustavi za držanje djece)

                  ECE/TRANS/WP.29/2014/73

                  Prijedlog Dodatka 14. nizu izmjena 04 Pravilnika br. 48 (ugradnja uređaja za osvjetljenje i svjetlosnu signalizaciju)

                  ECE/TRANS/WP.29/2014/57

                  Prijedlog Dodatka 7. nizu izmjena 05 Pravilnika br. 48 (ugradnja uređaja za osvjetljenje i svjetlosnu signalizaciju)

                  ECE/TRANS/WP.29/2014/58

                  Prijedlog Dodatka 5. nizu izmjena 06 Pravilnika br. 48 (ugradnja uređaja za osvjetljenje i svjetlosnu signalizaciju)

                  ECE/TRANS/WP.29/2014/59

                  Prijedlog Dodatka 16. nizu izmjena 01 Pravilnika br. 53 (ugradnja uređaja za osvjetljenje i svjetlosnu signalizaciju za vozila kategorije L3)

                  ECE/TRANS/WP.29/2014/60

                  Prijedlog Dodatka 9. nizu izmjena 01 Pravilnika br. 70 (stražnje ploče za označivanje za teška i dugačka vozila)

                  ECE/TRANS/WP.29/2014/61

                  Prijedlog Dodatka 1. nizu izmjena 04 Pravilnika br. 96 (emisije iz dizelskih motora (poljoprivredni traktori))

                  ECE/TRANS/WP.29/2014/75

                  Prijedlog Dodatka 5. nizu izmjena 01 Pravilnika br. 98 (glavna svjetla sa svjetlosnim izvorom s izbojem u plinu)

                  ECE/TRANS/WP.29/2013/90/Rev.1

                  Prijedlog Dodatka 8. Pravilniku br. 104 (retroreflektirajuće oznake)

                  ECE/TRANS/WP.29/2014/62

                  Prijedlog Dodatka 2. nizu izmjena 05 Pravilnika br. 105 (vozila za prijevoz opasnih tvari)

                  ECE/TRANS/WP.29/2014/68

                  Prijedlog Dodatka 11. Pravilniku br. 106 (gume za poljoprivredna vozila)

                  ECE/TRANS/WP.29/2014/50/Rev.1

                  Prijedlog Dodatka 2. nizu izmjena 05 Pravilnika br. 107 (vozila kategorija M2 i M3)

                  ECE/TRANS/WP.29/2014/69

                  Prijedlog Dodatka 1. nizu izmjena 06 Pravilnika br. 107 (vozila kategorija M2 i M3)

                  ECE/TRANS/WP.29/2014/70

                  Prijedlog Dodatka 5. nizu izmjena 01 Pravilnika br. 112 (glavna svjetla koja emitiraju asimetrični kratki snop)

                  ECE/TRANS/WP.29/2013/92/Rev.1

                  Prijedlog Dodatka 4. nizu izmjena 01 Pravilnika br. 113 (glavna svjetla koja emitiraju simetrični kratki snop)

                  ECE/TRANS/WP.29/2014/63

                  Prijedlog Dodatka 4. nizu izmjena 01 Pravilnika br. 113 (glavna svjetla koja emitiraju simetrični kratki snop)

                  ECE/TRANS/WP.29/2013/93/Rev.1

                  Prijedlog niza izmjena 01 Pravilnika br. 121 (označivanje upravljačkih naprava, pokaznih svjetiljaka i indikatora)

                  ECE/TRANS/WP.29/2012/30
                  ECE/TRANS/WP.29/2012/30/Corr.1

                  Prijedlog Dodatka 3. Pravilniku br. 128 (svjetlosni izvor sa svjetlećom (LED) diodom)

                  ECE/TRANS/WP.29/2014/64

                  Prijedlog novog nacrta GTP-a o gumama

                  ECE/TRANS/WP.29/2013/63
                  ECE/TRANS/WP.29/2014/83
                  ECE/TRANS/WP.29/2013/122
                  ECE/TRANS/WP.29/AC.3/15
                  WP.29-164-04

                  Prijedlog izmjena Zajedničke rezolucije br. 1 (M.R.1)

                  ECE/TRANS/WP.29/2014/89